Up-244/02
Natisni
Opravilna št.:
Up-244/02
Datum odločitve:
30. 9. 2002
ECLI:
ECLI:SI:USRS:2002:Up.244.02
Akt:
Ustavna pritožba A. A. zoper sklep Višjega sodišča v Celju št. Cp 1602/01 z dne 4. 10. 2001 v zvezi s sklepom Okrajnega sodišča v Celju št. Z 01/00238 z dne 21. 8. 2001
Izrek:
Ustavna pritožba A. A. zoper sklep Višjega sodišča v Celju št. Cp 1602/01 z dne 4. 10. 2001 v zvezi s sklepom Okrajnega sodišča v Celju št. Z 01/00238 z dne 21. 8. 2001 se ne sprejme.
Evidenčni stavek:
Ustavno sodišče se v postopku ustavne pritožbe ne more spuščati v presojo materialnopravne pravilnosti izpodbijanih odločitev in v dokazno oceno sodišč.  Njegova pristojnost je le ugotavljati, ali ni bila z izpodbijanima sklepoma kršena katera od človekovih pravic. Zgolj dejstvo, da pritožnik s pravnim sredstvom zoper izpodbijani sklep ni uspel, še ne pomeni kršitve temeljnih pravic in svoboščin.
Geslo:
1.5.51.2.2 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker očitno ni kršitve ustavnih pravic.
5.3.13.13 - Temeljne pravice - Državljanske in politične pravice - Procesna jamstva, pravica do obrambe in poštenega sojenja (19, 20, 21, 22, 23, 24, 25, 26, 27, 28, 29, 30, 31) - Neodvisnost (23).
5.3.13.14 - Temeljne pravice - Državljanske in politične pravice - Procesna jamstva, pravica do obrambe in poštenega sojenja (19, 20, 21, 22, 23, 24, 25, 26, 27, 28, 29, 30, 31) - Nepristranskost (23).
5.3.13.15 - Temeljne pravice - Državljanske in politične pravice - Procesna jamstva, pravica do obrambe in poštenega sojenja (19, 20, 21, 22, 23, 24, 25, 26, 27, 28, 29, 30, 31) - Prepoved reformatio in peius (28).
5.3.7 - Temeljne pravice - Državljanske in politične pravice - Pravica do izselitve (32).
5.3.26 - Temeljne pravice - Državljanske in politične pravice - Svoboda združevanja (42).
5.3.27 - Temeljne pravice - Državljanske in politične pravice - Svoboda zbiranja (42).
Pravna podlaga:
Člen 23, 28, 32, 42, Ustava [URS] 
Člen 55.2.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
24. 4. 2002
Vrsta odločitve:
sklep
Vrsta rešitve:
nesprejem ustavne pritožbe
Dokument:
US15112
Up-244/02 – 11
30. 9. 2002
S K L E P
Ustavno sodišče je v postopku za preizkus ustavne pritožbe A. A. iz Ž. na seji senata dne 6. septembra 2002 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
s k l e n i l o :
Ustavna pritožba A. A. zoper sklep Višjega sodišča v Celju št. Cp 1602/01 z dne 4. 10. 2001 v zvezi s sklepom Okrajnega sodišča v Celju št. Z 01/00238 z dne 21. 8. 2001 se ne sprejme.
O b r a z l o ž i t e v
1. Sodišče prve stopnje je zavrnilo ugovor dolžnika zoper začasno odredbo, s katero mu je sodišče naložilo iz konjeniškega kluba odstraniti dva konja in mu prepovedalo vstop v klubske prostore in na klubske površine. Sodišče je v obrazložitvi navedlo, da je bila izdaja začasne odredbe potrebna, da se prepreči nadaljnja uporaba sile s strani dolžnika pri urejanju razmerij v klubu. Sodišče prve stopnje namreč ugotavlja, da so odnosi med člani kluba porušeni in nevzdržni, zato je do dokončne rešitve spora dolžniku treba preprečiti vstop v klub in na klubske površine, s čimer je povezana tudi odstranitev konjev, ki se v hlevih kluba nahajajo na podlagi najemne pogodbe, sklenjene med dolžnikom in konjeniškim klubom. Iz enakih razlogov je bila zavrnjena tudi pritožba. Ustavni pritožnik zatrjuje, da pomeni začasna odredba, ki je v veljavi že eno leto, časovno neomejeno kazensko sankcijo, ki ga nedopustno izključuje od uživanja klubskih članskih pravic, s čimer smiselno zatrjuje kršitev načela zakonitosti v kazenskem postopku (28. člen Ustave), svobode gibanja (32. člen Ustave) ter pravice do zbiranja in združevanja (42. člen Ustave).
2. Ustavno sodišče se v postopku ustavne pritožbe ne more spuščati v presojo materialnopravne pravilnosti izpodbijanih odločitev in v dokazno oceno sodišč. Ustavno sodišče namreč ni nadaljnja instanca rednega sojenja. Njegova pristojnost je le ugotavljati, ali ni bila z izpodbijanima sklepoma kršena katera od človekovih pravic.  Zgolj dejstvo, da pritožnik s pravnim sredstvom zoper izpodbijani sklep ni uspel, še ne pomeni kršitve načela zakonitosti v kazenskem postopku (28. člen Ustave), svobode gibanja (32. člen Ustave) in pravice do zbiranja in združevanja (42. člen Ustave). Za kršitev teh pravic bi šlo, če bi sodišče zakon uporabilo tako, da bi mu dalo vsebino, ki bi bila v nasprotju z Ustavo. Za tak primer pa v obravnavani zadevi očitno ne gre.
3. Ustavni pritožnik z zatrjevanjem, da mu začasna odredba, ki je v veljavi že leto dni, nedopustno omejuje svobodo gibanja (32. člen Ustave) ter pravico do zbiranja in združevanja (42. člen Ustave), smiselno zatrjuje tudi nerazumno dolg postopek odločanja po izdaji začasne odredbe in s tem kršitev pravice do sodnega varstva v postopku odločanja o glavni stvari (23. člen Ustave). Ker se očitek o dolgotrajnosti postopka po izdaji začasne odredbe smiselno ne more nanašati na presojo skladnosti začasne odredbe s človekovimi pravicami in temeljnimi svoboščinami, ga Ustavno sodišče v zvezi z začasno odredbo ne more obravnavati. Niti ne more Ustavno sodišče presojati očitka nerazumnega trajanja postopka odločanja o glavni stvari, ker je za presojo o obstoju kršitve pravice do sojenja brez nepotrebnega odlašanja v skladu z drugim odstavkom 157. člena Ustave pristojno Upravno sodišče. Pritožnik pa ni izkazal, da je takšno pravno sredstvo vložil in s tem izčrpal redna pravna sredstva (prvi odstavek 51. člena Zakona o Ustavnem sodišču - v nadaljevanju ZUstS).
4. Ker z izpodbijanima sklepoma očitno niso bile kršene človekove pravice ali temeljne svoboščine, Ustavno sodišče ustavne pritožbe ni sprejelo.
5. Senat Ustavnega sodišča je ta sklep sprejel na podlagi prve alineje drugega odstavka 55. člena ZUstS in tretje alineje 52. člena Poslovnika Ustavnega sodišča Republike Slovenije (Uradni list RS, št. 49/98, 30/02) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se v zakonskem roku za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger